เรื่องร้องเรียน: แจ้งเพิ่มเติม เกี่ยวกับเวลาร้านก๋วยเตี๋ยวล้างของ เทน้ำมันลงบนพื้น ลงท่อ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ดำเนินการตรวจสอบเหตุร้องเรียนดังกล่าวในวันอังคารที่ 20 ธันวาคม 2565 เวลา 16.15 น. พบอาคารเลขที่ 866,970/1  ถนนเจริญกรุง แขวงตลาดน้อย เขตสัมพันธวงศ์ เป็นอาคารพานิชย์ 2 ชั้น ขณะตรวจสอบ พบนายอนันต์ ธีระวงไพโรจน์ เป็นเจ้าของอาคาร แจ้งว่าร้านดังกล่าว ประกอบกิจการขายก๋วยเตี๋ยว ชื่อร้านก๋วยเตี๋ยวรู มีการประกอบกิจการวันจันทร์ถึงวันเสาร์ ตั้งแต่เวลา 08.00 - 16.00 น. มีคนงานทั้งหมด 6 คน พบคนงานของ ร้านจำนวน 2 คน ทำการล้างทำความสะอาดภาชนะ และอุปกรณ์บางส่วน อยู่ด้านหลังร้าน ซึ่งบริเวณดังกล่าวไม่มีระบบระบายน้ำหรือรางระบายน้ำ ทำให้มีน้ำจากการชะล้างและเศษอาหารไหลเปรอะเปื้อนบริเวณพื้นภายในร้าน  ในเบื้องต้นเจ้าหน้าที่ ได้แนะนำด้วยแบบตรวจแนะนำของเจ้าพนักงานสาธารณสุข พ.ศ.2535 ให้หามาตรการในการดูแลสุขลักษณะสถานที่จำหน่ายอาหาร และห้ามล้างทำความสะอาดสิ่งต่างๆบนพื้นทั้งภายในและภายนอกร้าน โดยให้นำไปล้าง ณ สถานที่ที่มีบ่อดักไขมันเท่านั้น
ความเห็นของผู้แจ้ง: ขอขอบคุณเจ้าหน้าที่ทุกท่าน ที่ช่วยจัดการปัญหาให้กับชุมชนด้วยครับ
พื้นที่: แขวงตลาดน้อย เขตสัมพันธวงศ์ กรุงเทพมหานคร